கேள்வி: ஆக்ரமணம் பற்றி விளக்கவும்.
பதில்: ஆக்ரமணம், தமிழ்நாடு அரசு புறம்போக்கு, புஞ்சைத்தரிசு, நஞ்சைத்தரிசு போன்ற நிலங்களை தனிநபர்கள் செய்யும் அனுபோகங்களை ஆக்ரமணம் அல்லது ஆக்கிரமிப்பு எனப்படும். 1905ம் ஆண்டு தமிழ்நாடு 3வது சட்டத்தில் ஆக்கிரமிப்புகளில் எடுக்கப்பட வேண்டிய நடவடிக்கை முறை வகுக்கப்பட்டுள்ளது. மேலும், வருவாய் துறை நிலை ஆணை எண் 26ல் ஆக்ரமணம் குறித்து விளக்கம் அளித்துள்ளது. அனுபோகம் என்பது நிலத்தை தற்காலிகமாகவோ அல்லது நிலையாகவோ பயனாக்கி கொள்ளும் உத்தேசம் கொள்வதாகும். பொதுமக்களால் குறிப்பிட்ட செயலுக்காக பயன்படுத்தப்பட வேண்டிய அரசு நிலங்களை அனுமதியின்றி தனியாரால் சொந்த நன்மைக்காக ஆக்ரமித்துக் கொண்டு பயன்படுத்துவது என்பதாகும். அரசுக்கு சொந்தமான நிலங்கள் என்பவை அரசினர் சொத்து நிலங்கள், தமிழ்நாடு உள்ளாட்சி மன்றங்கள் கட்டுப்பாட்டில் உள்ள பொதுச் சாலைகள், தெருக்கள் மற்றும் இரயில்வே துறையின் இருப்புப் பாதை நிலங்களும் இதனில் அடங்கும்.